Public procurement notice: Contract Notice
Published: 2020-05-12
Buyer: Danmarks Tekniske Universitet (DTU) - Campus Service (CAS)
Country: DK
Contract type: Works
Procedure: Competitive dialogue
CPV classification: 45214000: Construction work for education buildings | 71530000: Construction consultancy services
Estimated value: 150000000 DKK
Submission deadline: 2020-06-11
Award criteria: The most economic tender

Technical requirements: Danmarks Tekniske Universitet (DTU) udbyder totalrådgiver- og hovedentrepriseaftaler vedrørende renovering og udvikling af bygning 208 (B208) på DTU Lyngby Campus. B208 er fra 1967 og rummer ca. 7 000 kvadratmeter med en kombination af auditorier, holdlokaler, uformelle studieområder og laboratorier, teknikrum, toiletter og depoter. Der skal ske en gennemgribende renovering og udvikling af B208, så den kan blive en del af fremtidens læringsmiljø. I udviklingsprojektet etableres der flere undervisnings- og studiepladser end i dag og med en højere kvalitet. Alle arealer renoveres, indeklimaet opgraderes og bygningens potentiale udvides gennem konstruktive ændringer, der øger arealer med dagslys, skaber nye rumligheder og øger forbindelser mellem inde og ude.
Herudover skal der i projektet være stort fokus på bæredygtighed og digitalisering. Projektet/ombygningen skal certificeres til DGNB-Guldniveau og der skal anvendes digitale værktøjer/modeller i alle projektets faser.
DTU ønsker at gennemføre projektet i et tæt og ligeværdigt samarbejde mellem DTU, totalrådgiver og hovedentreprenør. Der er tale om et "Integreret Byggeri", hvor både totalrådgiveren og hovedentreprenøren er med allerede fra den indledende rådgivningsfase. Herved får totalrådgiveren mulighed for at sparre og samarbejde med hovedentreprenøren og bygherren gennem hele forløbet. Det er forventningen i dette projekt, at en lang række af de beslutninger, der ofte først kan tages, når selve udførelsen er i gang, kan tages inden og på et tidspunkt, hvor det ikke forsinker udførelsen, men omvendt kan bidrage til den gode projektløsning.
Ved at anvende Integreret byggeri ønsker DTU at inddrage den udførende hovedentreprenørs viden og kompetencer allerede i projekteringens tidlige faser. Dermed øges vidensniveauet i projekteringens tidligere faser, idet hovedentreprenøren blandt andet forventes at bidrage med viden om bygbarhed, kalkulationer og byggepladslogistik. DTU forventer imidlertid også, at hovedentreprenøren vil bidrage med projekteringsmæssig viden om de arbejder og leverancer, som ofte udbydes i funktionsudbud, herunder særligt de tekniske installationer.
Ved at anvende Integreret byggeri ønsker DTU også at spille sig selv på banen som en 100 % engageret bygherre, der med afsæt i en professionel FM-organisation er parat til at gå ind og stille krav til projektets kvalitet i bred forstand, men som også er interesseret i at lade sig påvirke, udfordre og samarbejde med de dygtigste totalrådgivere og hovedentreprenører på markedet. Det er DTU’s meget klare forventning, at det gennem samarbejdet er muligt at gennemføre byggeriet både hurtigere og med et bedre forhold mellem pris og kvalitet.
Totalrådgiver og hovedentreprenør skal ansøge om deltagelse som ét team, men der indgås totalrådgiver- og hovedentrepriseaftale med henholdsvis totalrådgiver og hovedentreprenør samt en samarbejdsaftale mellem alle 3 parter - DTU, totalrådgiver og hovedentreprenør.
Udbuddet gennemføres efter proceduren "konkurrencepræget dialog". DTU forventer at gennemføre 2 dialog-runder.
DTU inviterer interesserede ansøgere til informationsmøde den 25. maj 2020, kl. 10.00. Ønsker man at deltage i informationsmødet, skal man senest den 19. maj 2020 tilmelde sig via e-mail til CAS-B208udbud@dtu.dk med angivelse af deltagere og deres e-mailadresse, hvorefter man modtager information om mødested. Hvis informationsmødet gennemføres digitalt, som et onlinemøde, modtager tilmeldte deltagere et link til informationsmødet.
Udvælgelsen af ansøgere vil ske som en samlet vurdering af relevansen af ansøgernes referencer i forhold til den udbudte opgave. Ved vurderingen vil DTU lægge vægt på referencernes relevans i forhold til den udbudte opgave, herunder særligt:
1) Ansøgernes erfaring med at programmere, projektere og udføre læringsmiljøer, der i omfang, kompleksitet, funktion mm. svarer til den udbudte opgave.
2) Ansøgernes erfaring med at integrere projektets bæredygtighedsarbejde og -certificering i projektering, kalkulation og beslutningsprocesser.
DTU har valgt at udføre opgaven i samarbejdsformen integreret byggeri. Det er påkrævet for samarbejdsformen, at totalrådgiver og hovedentreprenør byder ind som et team. Det er derfor nødvendigt at udbyde totalrådgivning og hovedentreprise i et samlet udbud, hvorfor DTU har fundet det mest hensigtsmæssigt ikke at foretage yderligere opdeling af aftalerne.
Se kontraktudførelsesvilkår af udbudsmaterialet der indeholder foreløbige udkast til samarbejds- totalrådgiver og hovedentrepriseaftaler.
For så vidt angår pkt. II.2.7) bemærker DTU, at 1- og 5-årseftersyn ikke er indregnet i aftalernes varighed.
Der gøres opmærksom på, at en ansøger vil blive udelukket fra deltagelse, hvis ansøgeren er omfattet af de obligatoriske udelukkelsesgrunde jf. udbudslovens § § 135 og 136 samt hvis ansøgeren er erklæret konkurs eller er under insolvens- eller likvidationsbehandling, hvis dennes aktiver administreres af en kurator eller af retten, hvis denne er under tvangsakkord, hvis dennes erhvervsvirksomhed er blevet indstillet eller denne befinder sig i en lignende situation i henhold til en tilsvarende procedure, der er fastsat i national lovgivning, hvor ansøgeren er hjemhørende.


Award value: 150000000